Kamenná Horka

Tiu ĉi artikolo temas pri municipo en distrikto Svitavy. Pri parto de urbo Krásná Lípa en distrikto Děčín temas artikolo Kamenná Horka (Krásná Lípa).

Municipo Kamenná Horka situas en Ĉeĥio, regiono Pardubice, distrikto Svitavy, 6 km sudoriente de urbo Svitavy, ĉe ambaŭ flankoj de historia bohemia-moravia limo. Vivas ĉi tie  ().

 Historio 
Vilaĝo Kamenná Horka () origine temis pri du vilaĝoj - Moravská (Moravia) Kamenná Horka kaj Česká (Bohemia) Kamenná Horka, sed ambaŭ vilaĝoj kuniĝis en la jaro 1953.

 Loĝantaro 

 Memorindaĵoj 
 Preĝejo  
Preĝejo de Sankta Maria Magdalena, origine gotika el la unua duono de 14-a jarcento, estis rekonstruita baroke en la jaro 1749. Ĝi estas ununava, oblonga kun kvadrata presbiterejo, kun sakristio kaj kun oratorio en la dua etaĝo. Antaŭ la okcidenta fronto estas antaŭĉambro. La fenestroj estas duoncirklaj, okcidenta fronto havas en ambaŭ flankoj niĉojn kaj kronas per triangula pinjono kun volutoj. Interne la muroj estas ornamitaj per faskaj pilastroj portantaj partojn de surkolonaĵo. La navo, subĥorejo kaj sakristio estas volbitaj barele kun segmentoj, la presbiterejo kruce, la oratorio estas platplafona,
La ĉefaltaro estas frubaroka, el la dua duono de 19-a jarcento, bildo Noli me tangere. Sur la rekta el flankaj altaroj estas statuo de Sankta Istronope kaj bildo de Sankta Prokopio kaj sur la maldekstra altaro estas bildo de Sankta Apolonio el la dua duono de 19-a jarcento. La predikejo estas Statuo de Bona Paŝtisto sur tegmento. En la navo estas bildo de Bapto de Sanktulo, elstara ĉeĥa kreaĵo el la unua duono de 19-a jarcento, kaj sub ĥorejo bildo de la Sankta Triunuo.

 Sonorilejo 
Sude de la preĝejo situas malfrugotika prisma sonorilturo kun enirpordego al la tombejo. La sonorilturo devenas el la dua duono de 15-a jarcento. En teretaĝo ĝi estas masonita kun barela traveturejo, la dua etaĝo estas ligna sur lignaj kreneloj, dividita per kvar lignaj kornicoj, la tegmento estas piramidforma.

 Ŝtona kruco 
Antaŭ la tombejo troviĝas ŝtona kruco el la jaro 1836.

 Statuaro 
Statuaro de la Sankta Triunuo el la jaro 1757 situas iom fore apud vojkruciĝo.

 Pluaj memorindaĵoj 
 Detruita baroka paroĥestrejo - okazas sinsekva rekonstruo
 Restoj de konstruaĵoj de estinta libera bieno
 Eta kapeleto en centro de la vilaĝo, en malbona stato
 Kolona humilejo masonita el malgrandaj ŝtonoj situas en kampoj malantaŭ la preĝejo
 Statuo de la Sankta Triunuo apud t.n. paroĥestreja vojo.
 Kelkaj konservitaj belaj bienoj
 Figura tomboŝtono el la jaro 1590 en ekstera flanko de preĝeja muro.

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Eksteraj ligiloj 
 Oficiala paĝaro de mikroregiono Svitavsko 

Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Municipoj en dislimejo de Bohemio kaj Moravio
Kategorio:Setlejoj en Svitava montetaro